Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh účasti delegácie Slovenskej republiky na 36. zasadnutí Generálnej konferencie UNESCO 
Paríž, 25. 10.– 10. 11. 2011 

Spôsob pripomienkového konania | Blížiaci sa termín rokovania a s tým súvisiace vystavenie poverovacích listín a zabezpečenie notifikácie pre delegáciu SR.
Počet vznesených pripomienok, z toho zásadných | 11  / 1
Počet vyhodnotených pripomienok | 11
Počet akceptovaných pripomienok, z toho zásadných | 8  / 1
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 0  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 1 (0o,1z) | | |
4 . | Ministerstvo kultúry Slovenskej republiky | | | | x
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | 3 (3o,0z) | | |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | | x
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | 7 (7o,0z) | | |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Asociácia stredných zdravotníckych škôl SR | | | | x
21 . | Štátny dopravný úrad | | | | x
22 . | Odbor verejného obstarávania MŽP SR | | | | x
23 . | Odbor právnych služieb a odvolacích konaní | | | | x
24 . | Národný bezpečnostný úrad | | | x |
25 . | Protimonopolný úrad Slovenskej republiky | | | x |
26 . | Úrad vlády Slovenskej republiky | | | x |
| SPOLU | 11 (10o,1z) | 0 (0o,0z) | 12 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

doložka vplyvov 
V predkladacej správe sa uvádza, že náklady súvisiace s vycestovaním delegácie a pobytom delegácie SR budú hradené z prostriedkov vysielajúcich organizácií, a že vzhľadom na charakter materiálu sa nevyhotovuje doložka vybraných vplyvov. V nadväznosti na uvedené a v súlade so Smernicou na prípravu a predkladanie materiálov na rokovanie vlády SR žiadam doplniť doložku vybraných vplyvov, ktorá podľa smernice musí byť súčasťou materiálu predkladaného na rokovanie vlády, ak obsahuje návrh uznesenia vlády. Následne žiadam v doložke označiť negatívny vplyv na rozpočet verejnej správy (aj keď zabezpečený) a vypracovať analýzu vplyvov.

Z

A

Spracované v zmysle pripomienky.

MZV SR

predkladacia správa 
6. odst., 3. riadok 
opraviť oficiálny názov: Slovenská komisia pre UNESCO

O

A

Spracované v zmysle pripomienky.

MZV SR

uznesenie vlády SR bod D.2 
zmeniť termín vystavenia poverovacích listín do 18. októbra 2011 
s ohľadom na skutočnosť, že nie je známe, kedy bude materiál prerokovaný vo vláde SR, je potrebné mať časový priestor na vystavenie poverovacích listín s odvolaním sa na schválené uznesenie vlády SR

O

A

Spracované v zmysle pripomienky.

MZV SR

vlastný materiál 
str. 2, 3, odst., 6. riadok 
opraviť oficiálny názov: Medzivládnej rady pre manažment spoločenských transformácií (MOST)

O

A

Spracované v zmysle pripomienky.

PPV

Do uznesenia vlády SR časť B 
doplniť ako člena delegácie podpredsedu vlády Slovenskej republiky pre ľudské práva a národnostné menšíny Rudolfa Chmela. 

Zdôvodnenie: 
Účasť podpredsedu vlády SR pre ľudské práva a národnostné menšiny nadväzuje na jeho kompetencie vyplývajúce zo zákona č. 575/2001 Z. z. o organizácii činnosti vlády a organizácii ústrednej štátnej správy v znení neskoršách predpisov, podľa ktorého § 1 ods. 4: 
"Podpredseda vlády, ktorý neriadi ministerstvo, usmerňuje a koordinuje plnenie úloh v oblasti ľudských práv, práv národnostných menšín, rovnakého zaobchádzania a rodovej rovnosti. Dbá o presadzovanie a dodržiavanie ľudských práv vrátane práv národnostných menšín, rovnakého zaobchádzania a rodovej rovnosti. Spolupodieľa sa na plnení úloh týkajúcich sa výchovy a vzdelávania vrátane výchovy a vzdelávania národnostných menšín, plní úlohy v oblasti podpory kultúry národnostných menšín a úlohy spočívajúce v prerozdeľovaní finančných prostriedkov určených na presadzovanie a dodržiavanie ľudských práv, na kultúru národnostných menšín a rodovú rovnosť. Spolupodieľa sa na plnení úloh týkajúcich sa televízneho a rozhlasového vysielania programov v jazykoch národnostných menšín."

O

ČA

Po následnej konzultácii s Úradom vlády SR a zvážení okolností pán podpredseda vlády pre ľudské práva a národnostné menšiny sa na 36. zasadnutí GK UNESCO nezúčastní. Na predmetnom zasadnutí sa zúčastní zástupca Úradu vlády SR.

PPV

k strane 3,  
odseku: "Kvalitná prezentácia Slovenskej republiky a jej účasť na rokovaniach GK UNESCO na najvyššej úrovni je prioritnou úlohou všetkých zúčastnených rezortov. Z uvedeného dôvodu je dôležité zabezpečiť zodpovedajúce politické a odborné zastúpenie ministerstiev, ako aj výchovno-vzdelávacích, vedeckých a kultúrnych inštitúcií Slovenskej republiky." 

Text odporúčame formulovať nasledovne: 
"Kvalitná prezentácia Slovenskej republiky a jej účasť na rokovaniach GK UNESCO na najvyššej úrovni je prioritnou úlohou všetkých tých subjektov, ktoré sú kompetentné vo vzťahu k 36.GK UNESCO. Z uvedeného dôvodu je dôležité zabezpečiť zodpovedajúce politické a odborné zastúpenie Slovenskej republiky." 

Zdôvodnenie: 
Navrhovaná formulácia kladie dôraz na zodpovednosť výberu ďalších členov a členiek delegácie

O

A

Spracované v zmysle pripomienky

PPV

k strane 3, 
k odseku "Vedúci delegácie Slovenskej republiky vystúpi v pléne s prejavom počas všeobecnej politickej rozpravy 28. – 29. októbra 2011. Okrem členov oficiálnej časti delegácie uvedených v tomto návrhu, zloženie delegácie bude vychádzať zo závažnosti a obsahového zamerania programu rokovania GK UNESCO a z potreby zabezpečiť kvalifikované obsadenie pléna a odborných komisií. Delegácia SR bude pôsobiť vo všetkých orgánoch, t. j. v pléne, v odborných komisiách a vo výboroch GK UNESCO. Zoznam členov delegácie obsahuje návrh uznesenia vlády SR, ktoré zároveň zaväzuje zainteresovaných ministrov zabezpečiť účasť ďalších odborníkov na zasadnutí 36. GK podľa programu a priorít SR." 

Poslenú vetu tohto odseku žiadame upraviť nasledovne: 
"Zoznam členov delegácie obsahuje návrh uznesenia vlády SR, ktoré zároveň zaväzuje podpresedu vlády SR pre ľudské práva a národnostné menšiny a zainteresovaných ministrov zabezpečiť účasť ďalších odborníkov na zasadnutí 36. GK podľa programu a priorít SR." 

Zdôvodnenie: 
Navrhovaná úprava nadväzuje na kompetencie podpredsedu vlády SR pre ľudské práva a národnostné menšiny v zmysle zákona č. 575/2001 
Z. z. o organizácii činnosti vlády a organizácii ústrednej štátnej správy v znení neskorších predpisov.

O

A

Spracované v zmysle pripomienky.

PPV

k úlohe C.1 z návrh uznesenia vlády SR 
Do úlohy ako zodpovednú osobu pred ministra školstva, vedy, výskumu a športu SR doplniť podpredsedu vlády SR pre ľudské práva a národnostné menšiny. 

Zdôvodnenie: 
Navrhovaná úprava nadväzuje na kompetencie podpredsedu vlády SR pre ľudské práva a národnostné menšiny v zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

O

ČA

Po konzultácii s úradom vlády bola vznesená pripomienka upravená nasledovne: 

C.1 

na základe oznámenia podpredsedu vlády pre ľudské práva a národnostné menšiny, ministra kultúry, ministra zahraničných vecí a ministra životného prostredia menovať ďalších členov delegácie Slovenskej republiky na 36. zasadnutí Generálnej konferencie UNESCO; Následne je upravený aj bod D UV SR a to nasledovne: 

D. ukladá 

podpredsedovi vlády pre ľudské práva a národnostné menšiny 
ministrovi životného prostredia Slovenskej republiky, 
ministrovi kultúry Slovenskej republiky, 
ministrovi zahraničných vecí Slovenskej republiky 
ministrovi školstva, vedy, výskumu a športu Slovenskej republiky 

Vykonajú: 

podpredseda vlády pre ľudské práva a národnostné menšiny 
minister životného prostredia Slovenskej republiky, 
minister kultúry Slovenskej republiky, 
minister zahraničných vecí Slovenskej republiky 
minister školstva, vedy, výskumu a športu Slovenskej republiky

PPV

k strane 4, 
k časti "Smernica pre postup delegácie SR", odseku: 

"Oboznámi členské štáty UNESCO so zámermi a cieľmi SR v oblasti kultúry, vedy, výchovy vzdelávania a životného prostredia v rámci medzinárodnej spolupráce." 

odporúčame formulovať nasledovne: 
"Oboznámi členské štáty UNESCO so zámermi a cieľmi SR v oblasti výchovy, vzdelávania, vedy, kultúry a životného prostredia v rámci medzinárodnej spolupráce." 

Zdôvodnenie: 

Úprava prinajmenšom rešpektuje poradie zameraní UNESCO v jeho anglickom názve .

O

A

Spracované v zmysle pripomienky.

PPV

k strane 5, piatej zarážke: 
do textu žiadame doplniť informáciu o ostatných piatich UNESCO katedrách v SR. 

Zdôvodnenie: 

Považujeme za nevyhnutné túto informáciu uviesť komplexne, zohľadňujúc, že UNESCO sa 30. júna 2011 obrátilo na UNESCO katedry na celom svete, teda aj v SR s dotazníkom, ktorý zisťoval ich stav a fungovanie.

O

ČA

Vzhľadom na všeobecný obsah predkladaného materiálu navrhujeme uvedenú požiadavku zapracovať do národného vystúpenia vedúceho delegácie Slovenskej republiky v rámci všeobecnej politickej rozpravy.

PPV

k strane 6, časti: a/ v oblasti výchovy a vzdelávania: 

do prvej zarážky žiadame doplniť súlad so Svetovým programom ľudskoprávneho vzdelávania - terajšiu druhú fázu (2010 - 2014) - a Deklaráciu Rady OSN pre ľudské práva o ľudskoprávnom vzdelávaní (United Nations Declaration on Human Rights Education and Training). 

Zdôvodnenie 
Ide o ťažiskové svetové programy OSN v oblasti vzdelávania a ľudskoprávneho zvlášť.

O

A

Spracované v zmysle pripomienky.